CELEX: 32018D0052
Language: et
Date: 2018-01-11 00:00:00
Title: Komisjoni rakendusotsus (EL) 2018/52, 11. jaanuar 2018, millega lõpetatakse teatavate Hiina Rahvavabariigist ja Taist pärinevate tempermalmist valatud keermestatud toruliitmike impordi suhtes kohaldatavate dumpinguvastaste meetmete osaline vahepealne läbivaatamine

12.1.2018   
            
            
               ET
            
            
               Euroopa Liidu Teataja
            
            
               L 7/39
            
         KOMISJONI RAKENDUSOTSUS (EL) 2018/52,
   11. jaanuar 2018,
   millega lõpetatakse teatavate Hiina Rahvavabariigist ja Taist pärinevate tempermalmist valatud keermestatud toruliitmike impordi suhtes kohaldatavate dumpinguvastaste meetmete osaline vahepealne läbivaatamine
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed, (1) eriti selle artikli 9 lõiget 1,
   ning arvestades järgmist:
   1.   MENETLUS
   
   
               (1)
            
            
               Nõukogu rakendusmäärusega (EL) nr 430/2013 (2) kehtestati dumpinguvastased meetmed teatavate Hiina Rahvavabariigist (edaspidi „Hiina RV“) ja Taist pärinevate tempermalmist valatud keermestatud toruliitmike impordi suhtes.
            
         
               (2)
            
            
               23. mail 2017 algatas Euroopa Komisjon (edaspidi „komisjon“) määruse (EL) 2016/1036 (edaspidi „alusmäärus“) artikli 11 lõike 3 kohaselt osalise vahepealse läbivaatamise Hiina RVst ja Taist pärinevate tempermalmist valatud keermestatud toruliitmike impordi suhtes. Komisjon avaldas algatamisteate Euroopa Liidu Teatajas
                   (3).
            
         
               (3)
            
            
               Komisjon algatas Hiina RV suhtes läbivaatamise pärast taotlust, mille 25. juulil 2016 esitas Hebei Yulong Casting Co., Ltd (edaspidi „taotluse esitaja“), kes on teatavate tempermalmist valatud keermestatud toruliitmike Hiina eksportiv tootja. Taotluse esitaja taotles läbivaatamist, et tehtaks kindlaks, kas rakendusmäärusega (EL) nr 430/2013 reguleeritavate toodete hulgast tuleks jätta välja standardi DIN 28601 kohaste keermetega surveliitmike põhidetailid ja ristikujulised liitmikud, millel on keskel kaks keermestamata läbivat auku (edaspidi „tooted, mis võidakse välja jätta“). Kuna meetmed kehtivad ka Taist pärit impordi suhtes, otsustas komisjon omal algatusel läbi vaadata ka asjaomase Taist pärit impordi. Taotlus sisaldas piisavat tõendusmaterjali, mis õigustas läbivaatamise alustamist.
            
         
               (4)
            
            
               Algatamisteates kutsus komisjon huvitatud isikuid läbivaatamises osalemiseks komisjoniga ühendust võtma. Lisaks teavitas komisjon läbivaatamise algatamisest spetsiaalselt taotluse esitajat, teadaolevaid liidu tootjaid, teadaolevaid eksportivaid tootjaid Hiina RVs ja Tais ning Hiina RV ja Tai ametiasutusi, teadaolevaid importijaid, tarnijaid ja kasutajaid, kaubandusettevõtjaid ning üht ühendust ja kutsus neid selles osalema.
            
         
               (5)
            
            
               Huvitatud isikutel oli võimalus esitada läbivaatamise algatamise kohta märkusi ning taotleda komisjonilt kaubandusmenetluses ärakuulamise eest vastutavalt ametnikult enda ärakuulamist.
            
         2.   LÄBIVAATAMISTAOTLUSE TAGASIVÕTMINE JA MENETLUSE LÕPETAMINE
   
   
               (6)
            
            
               8. septembril 2017 võttis taotluse esitaja läbivaatamistaotluse tagasi.
            
         
               (7)
            
            
               Alusmääruse artikli 9 lõike 1 ja artikli 11 lõike 5 kohaselt võib juhul, kui taotluse esitaja võtab oma taotluse tagasi, läbivaatamise lõpetada, kui see ei ole vastuolus liidu huvidega.
            
         
               (8)
            
            
               Komisjon otsustas dumpinguvastase läbivaatamise Hiina RV suhtes lõpetada, sest uurimise käigus ei ilmnenud ühtegi asjaolu, mis oleks näidanud, et lõpetamine oleks vastuolus liidu huvidega.
            
         
               (9)
            
            
               Tai puhul ei andnud ükski teadaolevatest äriühingutest ega ametiasutustest, kellega ühendust võeti, võimaliku väljajätmisega seotud toote osas tehtud uurimise jaoks asjakohast teavet, mis oleks võimaldanud läbivaatamist teha. Ükski teadaolevatest importijatest, kellega ühendust võeti, ei teatanud, et impordib Taist toodet, mis võidakse välja jätta. Uurimisel ei ilmnenud mingit muud asjakohast teavet, mis võiks olla toote määratluse läbivaatamise aluseks.
            
         
               (10)
            
            
               Kuna taotluse esitaja võttis Hiina RV osas taotluse tagasi ja puudub muu asjakohane teave Tai osas, tuleb läbivaatamine Tai osas ex officio alusmääruse artikli 9 lõike 2 ja artikli 11 lõike 5 kohaselt lõpetada.
            
         
               (11)
            
            
               Huvitatud isikuid teavitati sellest ja neile anti võimalus esitada märkusi. Tähtpäevaks ei esitatud ühtegi märkust.
            
         
               (12)
            
            
               Seega otsustab komisjon, et teatavate Hiina RVst ja Taist pärinevate tempermalmist valatud keermestatud toruliitmike impordi suhtes kohaldatavate dumpinguvastaste meetmete osaline vahepealne läbivaatamine tuleb lõpetada.
            
         
               (13)
            
            
               Käesolev otsus on kooskõlas alusmääruse artikli 15 lõike 1 alusel moodustatud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Teatavate Hiina Rahvavabariigist ja Taist pärinevate praegu CN-koodi ex 7307 19 10 (TARICi kood 7307191010) alla kuuluvate tempermalmist valatud keermestatud toruliitmike (välja arvatud surveliitmike põhidetailid, milles kasutatakse standardi ISO DIN 13 kohast meeterkeeret, ning tempermalmist valatud keermestatud ümmargused kaaneta harukarbid) impordiga seotud osaline vahepealne läbivaatamine lõpetatakse.
   Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 11. jaanuar 2018
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 176, 30.6.2016, lk 21.
   
      (2)  Nõukogu 13. mai 2013. aasta rakendusmäärus (EL) nr 430/2013, millega kehtestatakse lõplik dumpinguvastane tollimaks Hiina Rahvavabariigist ja Taist pärit tempermalmist valatud keermestatud toruliitmike impordi suhtes, nõutakse lõplikult sisse sellise impordi suhtes kehtestatud ajutine tollimaks ning lõpetatakse menetlus Indoneesia suhtes (ELT L 129, 14.5.2013, lk 1).
   
      (3)  Teade Hiina Rahvavabariigist ja Taist pärit tempermalmist valatud keermestatud toruliitmike impordi suhtes kohaldatavate dumpinguvastaste meetmete osalise vahepealse läbivaatamise algatamise kohta (ELT C 162, 23.5.2017, lk 12).